Diari Oficial de la Generalitat Valenciana


Sumari del DOGV 9458, del 27-10-2022 (2022/9422)

RESOLUCIÓ de 4 d'octubre de 2022, de la Direcció General del Sector Públic i Patrimoni, per la qual es resol el procediment i s'arxivarà l'expedient per a la declaració d'herència de Rafael Garcia Peiró a favor de la Generalitat. ABI 682/2021.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9458

Data del DOGV
:   27-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9422


Data del document
:   04-10-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 4 d'octubre de 2022, de la Direcció General del Sector Públic i Patrimoni, per la qual es resol el procediment i s'arxivarà l'expedient per a la declaració d'herència de Rafael Garcia Peiró a favor de la Generalitat. ABI 682/2021. [2022/9422]  
Núm. d'expedient: ABI 682/2021.  
Causant: Rafael García Peiró.  
DNI: \*\*\*\*222\*\*.  
Lloc i data de la defunció: Miramar (València), 29 de juliol de 2017.  
  
Últim domicili: Gandia (València).  
  
Antecedents de fet  
  
La Conselleria d'Hisenda i Model Econòmic ha tingut coneixement pel Jutjat de Primera Instància núm. 2 de Gandia, del procediment d'execució hipotecària 431/2020, comunicant la defunció de Rafael García Peiró, així com la renúncia a la seua herència de les persones cridades a succeir.  
A requeriment d'aquesta direcció general adjunta certificat de defunció del causant, mort el 29 de juliol de 2017 i certificat d'últimes voluntats en què consta que no va atorgar testament.  
De les actuacions dutes a terme per aquesta administració, es constata que va estar empadronat a l'Ajuntament de Gandia.  
I no consten, en principi, més persones amb dret a succeir, amb data 30 de desembre de 2021, i va dictar la directora general del Sector Públic i Patrimoni, acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència del causant, publicat en el Diari Oficial de la Generalitat Valenciana el 2 de febrer de 2022, exposat en el tauler d'edictes de l'Ajuntament de Gandia del 7 de gener al 7 de febrer de 2022 i en el de Miramar del 20 de maig al 20 de juny de 2022.  
  
Investigat el cabal relicte, es constata que el causant era titular de la finca de Gandia núm. 73274, inscrita en el Registre de la Propietat de Gandia núm. 1, tom 1672, llibre 900, foli 172, gravat amb hipoteca.  
  
No obstant això, per Decret 136/2022, seguit en el Jutjat de Primera Instància núm. 2 de Gandia, procediment execució hipotecària 431/2020, la finca amunt referenciada s'adjudica a l'entitat financera creditora, no existint sobrant.  
No s'han localitzat més béns de l'herència.  
Sí consten deutes i comptes en entitats financeres amb saldo negatiu.  
  
Fonaments de dret  
  
A l'empara del que s'estableix en el Codi Civil, art. 71 de l'Estatut d'Autonomia de la Comunitat Valenciana, en l'art. 43.3 de la Llei 14/2003, de 10 d'abril, de patrimoni, de la Generalitat Valenciana, article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els art. 20 i següents de la Llei 33/2003, de 3 de novembre, de patrimoni de les administracions públiques, en la seua redacció donada per la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Procedir a l'arxivament de l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, al no haver-se localitzat béns de l'herència i estar el cabal relicte constituït exclusivament per deutes, i no serà necessari informe previ de l'Advocacia General de la Generalitat, d'acord amb informe d'aquesta, de data 26 de febrer de 2017, al projecte de Decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en el web de la Conselleria d'Hisenda i Model Econòmic.  
  
Tercer  
Contra aquesta resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament, en el termini d'un mes a comptar de l'endemà de la recepció d'aquesta notificació.  
  
Transcorreguts tres mesos des de l'endemà a la interposició del recurs d'alçada sense que aquest haja sigut resolt, podrà entendre's desestimat i es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
  
Tot això sense perjudici que puga exercitar-se qualsevol altre recurs o acció que es considere convenient.  
  
València, 4 d'octubre de 2022.- La directora general del Sector Públic i Patrimoni: Isabel Castelló García.